Tseklist sa peligro sa alta presyon

Ang alta presyon mahimong mobiktima kang bisan kinsa. Dunay mga tawo nga mas taas ang posibilidad nga maapektohan niini. Aron hisayran, sutaa kon ikaw nahiapil ba niining mga mosunod ug timbang-timbanga kon kini mitumbok ba kanimo:

Ang bahin kanimo:
 Lalaki ka ba nga nag-edad og 45 pataas?
 Babaye ka ba nga nag-edad og 55 pataas?
 Duna ka bay igsoon o ginikanan nga may alta presyon, sakit sa kasingkasing o naestrok?

Mga kinaiya ug bisyo
 Hinigarilyo ka ba?
 Ang imong timbang misobra ba og 10 porsento sa angay nga timbang?
 Hilig ba nimo ang pagkaon og parat, pinirito ug abunda sa tambok nga mga pagkaon?
 Kusog o hilig ka ba nga moinom og alak o serbesa?
 Kanunay ba nga grabe ang problema sa kinabuhi o trabaho?
 Kanunay ba nga walay ehersisyo, sa trabaho man o sa balay?

Ang miaging sakit o problema sa lawas
 Ang kolesterol ba nimo miabot sa 200 mg/dl?
 Duna ka bay diyabetes o dunay problema sa paggamit sa asukar sa imong dugo o ang FBS mikabat sa 126 mg/dl?
 Duna ka bay sakit sa kasingkasing (misakit ang dughan o giatake na sa kasingkasing)?
 Naestrok ka na ba?
 Duna ka bay sakit sa bato o naay protina ang imong ihi?

Kon daghan ang imong namarkahan, labing taas ang peligro nimo nga maigo sa alta presyon o sa mga komplikasyon niini. Panahon na aron madugangan ang imong kahibalo bahin sa alta presyon ug kon unsaon kini sa pag-atiman. Labing maayo usab nga magpakonsulta sa imong doktor. Himoang kinaiya ang pagpahiling sa presyur sa imong dugo.

Alang sa dugang kasayoran ug mga pangutana, mahimong motawag sa Council on Hypertension ug Council on Preventive Cardiology sa PHA Secretariat: Suite 502, 5th Flr President Tower, Timog Ave. Quezon City, Philippines Tel. 929-1161 o 929-1166

Alta presyon
Mga giya